Μπόρο Πρίμορατς

Ο Μπόρο Πρίμορατς (γεννημένος 5 Δεκεμβρίου 1954) είναι πρώην Γιουγκοσλάβος (από τη Βοσνία και Ερζεγοβίνη) προπονητής ποδοσφαίρου και διεθνής πρώην ποδοσφαιριστής. 

Ως παίκτης, ο Πρίμορατς ήταν επιτυχημένος κεντρικός αμυντικός, ο οποίος διετέλεσε αρχηγός της Εθνικής Γιουγκοσλαβίας στα τέλη της δεκαετίας του 1970. Στην διάρκεια της περιόδου κατά την οποία αγωνίστηκε με τα χρώματα των Βελέζ Μόσταρ και Χάιντουκ Σπλιτ, έφερε στην φανέλα του τον αριθμό 5.

Πλέον ένας αναγνωρισμένος τεχνικός, ο Πρίμορατς εργάζεται ως βοηθός του προπονητή της Άρσεναλ, Αρσέν Βενγκέρ. Εργάστηκε μαζί με τον Γάλλο τεχνικό στην ιαπωνική Ναγκόγια Γκράμπους, προτού τον ακολουθήσει στο Χάιμπουρι τον Μάρτιο του 1997. Διατηρούν μεταξύ τους φιλικές σχέσεις για διάστημα άνω των 20 ετών. Έχει εργαστεί, επίσης, στις ΑΣ Κάννες και Βαλανσιέν.

Ο Πρίμορατς ομιλεί άπταιστα εννέα γλώσσες: τα κροατικά, τα σλαβομακεδονικά, τα γαλλικά, τα αγγλικά, τα γιαπωνέζικα, τα γερμανικά, τα ισπανικά, τα πορτογαλικά και τα ιταλικά. Όσοι έχουν εργαστεί μαζί με τον Πρίμορατς στην Άρσεναλ κάνουν λόγω για έναν καλοσυνάτο άνθρωπο, καθώς και ένα ιδιαιτέρως έξυπνο άτομο, οι γλωσσικές ικανότητες του οποίου ξεπερνούν κατά πολύ ακόμη κι εκείνες του Βενγκέρ.

Ο γιος του, Γιούρε Πρίμορατς, είναι επαγγελματίας ποδοσφαιριστής.

Τίτλοι

Προπονητής 

Άρσεναλ (Βοηθός Προπονητής)
 Πρέμιερ Λιγκ: 1997-98, 2001-02, 2003-04
 Κύπελλο Αγγλίας: 1998, 2002, 2003, 2005, 2014, 2015
 Κομιούνιτι Σιλντ: 1998, 1999, 2002, 2004, 2014, 2015

Παραπομπές

Εξωτερικοί σύνδεσμοι 
Προφίλ στην σελίδα της εθνικής ομάδας Γιουγκοσλαβίας / Σερβίας
Προφίλ του Μπόρο Πρίμορατς στο Arsenal.com

Ποδοσφαιριστές ΑΣ Κάννες
Κροάτες της Βοσνίας και Ερζεγοβίνης
Κροάτες ποδοσφαιριστές
Κροάτες προπονητές ποδοσφαίρου
Βόσνιοι ποδοσφαιριστές
Βόσνιοι προπονητές ποδοσφαίρου
Ποδοσφαιριστές Α΄ Κατηγορίας Γιουγκοσλαβίας
Ποδοσφαιριστές Λιγκ 1
Ποδοσφαιριστές Βελέζ Μόσταρ
Αμυντικοί ποδοσφαιριστές
Ποδοσφαιριστές Χάιντουκ Σπλιτ
Ποδοσφαιριστές Λιλ ΟΣΚ
Ξένοι ποδοσφαιριστές στη Γαλλία 
Ποδοσφαιριστές ολυμπιακής ομάδας Γιουγκοσλαβίας
Γιουγκοσλάβοι ποδοσφαιριστές
Ποδοσφαιριστές Εθνικής Γιουγκοσλαβίας
Γιουγκοσλάβοι προπονητές ποδοσφαίρου
Προπονητές ποδοσφαίρου ΑΣ Κάννες
Προπονητές ποδοσφαίρου Βαλανσιέν ΦΚ
Προπονητές ποδοσφαίρου Εθνικής Γουινέας